
 
Årsberetning for 2018/2019 

Styret i Bjerke IL SKI har i perioden fra årsmøtet 2018 til årsmøtet 2019 bestått av:

Leder:			Kjartan Roland			
Nestleder:		Hans Petter Kvarsnes			
Styremedlem:		Nils Jørgen Holter (kasserer)			
Styremedlem:		Heidi M Haug				
Styremedlem:		Nils Erik Solbakken			
Styremedlem:		Roger Mohaugen				
Styremedlem:		Lars Økern			
Styremedlem:		Kyrre Finskud			
Styremedlem:		Katharina Sølvberg


Det er avholdt 10 styremøter siden siste årsmøte, en gang per måned med unntak av juli og februar. Lars Økern trakk seg fra styret før jul, men styret har valgt å fortsette med det medlem mindre frem til årsmøtet.



Sportslig aktivitet 

Langrenn sesongen 2018/2019:

2018/19 sesongen ble e god sesong med stabile treningsforhold på Nordåsen fra tidlig desember til slutten av april. 
Sesongen har vært preget av et godt aktivitetsnivå, og oppslutning om treninger og konkurranser har vært god. Det er også hyggelig med økende antall aktivie i de ulike aldersgruppene. Økning i antall barn/ungdom på treningene har steget fra 135 til 149 stk for 2018/2019 sesongen. 


Treningsgrupper
	Alder
	Gruppe
	Antall på trening*
	Hovedtrener(e)

	2013-2012       (6-7 år)
	Skiskole
	60 (63)
	

	2011                  ( 8 år)
	Gruppe 1
	22 (24)
	Hans Petter Kvarsnes  , Thomas Rudberg Johansen.

	2008-2010     (9-11 år)
	Gruppe 2
	36 (22)
	Alf Roger Holme, Trond Erik Taugland, Roger Lillemællum

	2005-2007     (12-14 år)
	Gruppe 3
	17 (18)
	Kjartan Roland, Martin Sølvberg, 
Halldor Felde Berg

	2001- 2004    (15 år og eldre)
	Gruppe 4
	9 (8)
	Roger Mohaugen


* Tallene er hentet fra klubbadmin. Fjorårets antall i parantes. 



Treningsaktivitet
De ulike gruppene har hatt treningstilbud fra 1-3 ganger pr uke avhengig av alder med oppstart fra juni måned, mens sesongens kickoff ble arrangert lørdag 14. okt på Nordåsen hvor alle grupper var offisielt i gang. 

Oppmøtested på barmarksøkter ble før sesongen flyttet fra Maura skole til Kløvberget. Dette ble godt mottatt av både de aktive og foresatte. 


Bjerke IL Ski har gjennomført 3 felles samlinger med tilbud til både ski- og skiskyttere. 
· Bjerke Skicamp i august med 32 deltagere. (kun aktive) 
· Torsby samling i september med 50 deltagere.
· Beitostølen ski samling i November med 60 deltagere.

Skiskyting sesongen 2018/19 

Treningsgrupper
	Alder
	Gruppe
	Antall på trening (registrerte medlemmer)
	Hovedtrener(e)

	2007-2009
	Gruppe 1
	7(8)
	Hans Petter Kvarsnes, Roger Lillemæhlum

	2001-2006
	hl/jr
	3
	Øyvind Oppegård-Ole Marius Sundby




Treningsaktivitet 
De ulike gruppene har hatt treningstilbud fra 1-3 ganger pr uke avhengig av alder med oppstart fra august måned for de eldste utøverne. Noen av de eldste utøverne trente sammen med skigruppe gjennom sommeren.
Fra uke 41 ble det forsøkt avholdt skiskytterskole, men bare 1 løper viste interesse så han ble integrert tidlig i den yngste gruppa.

Den yngste gruppa har bestått av 8 løpere denne sesongen. De startet opp treningen i slutten av august og har vært stabile gjennom vinteren. De har trent 1 dag i uka som skiskyttergruppe og gjennomført 2 treninger i uka sammen med skigruppene de tilhører.
Gruppa har deltatt på en rekke renn denne sesongen.
Jentene i gruppa har også deltatt på stafett sammen med skiskytterjentene fra Ullensaker.

Den eldste gruppa fikk 2 nye trenere foran denne sesongen da fjorårets trener fikk tilbud om ny jobb. Til tross for det har han bidratt inn i treningsarbeidet til gruppa. 

Gruppen startet tidlig opp med trening og de har vært stabile gjennom vinteren. Gruppa har jobbet godt sammen selv om den ikke er så stor. Yngste løper fikk også 2 tredjeplasser i KM i vinter.


Renndeltakelse
· Deltakelse i norgescuprenn – 1 deltaker
· Askersprinten 7 stk
· KM Fetsund – 7 stk
· Bama skiskytterfestival Bjerke – 12 deltakere
· Bama Liatoppen skiskytterfestival 9 deltakere


Avholdte arrangementer 2018/2019
Telenor Hestehovkarusellen:
Bjerke IL Ski har arrangert Telenor Hestehovkarusellen med til sammen 3 renn i januar, februar og mars.  Totalt 135 påmeldte hvorav 110-130 personer har deltatt på hvert renn. Vi hadde 4 ulike løypetilbud tilpasset de ulike aldersgruppene. Etter det siste rennet hadde vi en avslutning for alle deltagerne med utdeling av luer og diplom. Telenor Karusellen hadde opprettet en bildesky tjeneste som har samlet inn 100 bilder fra årets Hestehovkarusell. 3 personer har delt bilder her. 

Hodelyktrennet:
Turrenn. Løype på 10km fra 13-16 år og på 21 km for 17 år og eldre.
16. januar deltok 89 løpere fordelt på 41 i den korte løypa og 48 i den lange løypa.

Bama skiskytterfestival Bjerke:
Bjerke IL Ski arrangerte to dager med konkurranse 9. og 10. mars. Det ble arrangert sprint og fellesstart. Det var ca 450 deltakere ene dagen og 380 andre dagen. Tilbakemeldinger fra deltakere, funksjonærer, NSSF, hovedsponsor Bama og TD var svært positive også denne gangen.

Nordåsenrennet + Nordåsenrennet KM i stafett:
Nordåsenrennet ble arrangert lørdag 23. mars i fristil for alle klasser fra 8 år til om med senior. Rennet var finale i Sparebank 1-cup/Akershus 13-14 og SNØ-cup Oslo/Østfold/Akershus 15-16år. I år var det 821 påmeldte og 716 som fullførte.
Nordåsenrennet-KM i stafett ble arrangert søndag 24. mars i klassisk stil alle klasser fra 8 år til og med senior. Km status i klassene 13 år og eldre. Det var 146 påmeldte lag hvorav 133 stilte til start.
Både vær, føre og teknisk gjennomføring av arrangementene gikk bra. Positive tilbakemeldinger fra deltakere, funksjonærer og TD.


Øvrig aktivitet:
I samarbeid med LKL er det gravd og fylt på masse fra stadion og til grustaket med tanke på å få underlag man kan kjøre på med et minimum av snø. Det er også gjort arbeid for rette opp skader i lysanlegget. I tillegg er det prosjektert et garasjebygg samt at det er søkt konsesjon om vannuttak for å muliggjøre snøproduksjon. Disse prosjektene er beskrevet i innmeldte saker til årsmøtet.


Styrets oppsummering
2018/2019 har, som tidligere, vært en aktiv periode for Bjerke IL Ski både sportslig på arrangementsfronten. 
[bookmark: _GoBack]Rekrutteringen er ok, men det er en jobb å gjøre med å få med flere og beholde dem lenger. Særlig på skiskyttersiden er det lavere rekruttering enn det vi ønsker.
Klubben har også i år gjennomført store og gode arrangementer og har klart å bemanne disse med noe innleid hjelp. Styret mener egenverdien av arrangementene er så viktig at dette kan forsvares. Vi mistet sponsoren til barneskirennet Sodexo-Dæhlieløpet og dette arrangementet ble derfor ikke gjennomført. Det var gode erfaringer med å arrangere to renn i Nordåsenrennhelga i mars isteden.
Klubben har positiv økonomi som gir gode rammer for videre utbedringer og investeringer.
Løypekjørerlaget leverer gode løyper til trening, konkurranse og tur. Vi er stolte av det løypekjørerlaget leverer både for klubbens aktiviteter og for allmennheten.
Dugnadsfordeling til arrangementer og kveldsmatsmøring er gjort på samme måte som i fjor. De store arrangementene er fordelt felles og kveldsmat og Hestehovkarusell har vært fordelt på rundgang til de ulike gruppene.
Styret har også avholdt en åpen kafe dag i januar hvor vi hadde ca. 80 gjester som fikk kjøpe vafler, kaffe/kakao og spise matpakka si i et varmt og hyggelig klubbhus. Det ble godt mottatt på Facebook og ivrig delt. Vi hadde planer om å kjøre flere slike dager, men alle arrangementene på Nordåsen samt vinterferie gjorde det ikke mulig for oss denne sesongen. 


Oppsummert har styret jobbet med og hatt fokus på:
· Fordele roller i nytt styre.
· Etablere en strategiplan hvor svake/sterke sider i klubben er vurdert og det er plukket ut noen prioriterte innsatsområder. Planen skal ha tre tilhørende planer; sportsplan, anleggsplan og arrangementsplan. Nytt styre vil fortsette arbeidet med disse planene.
· Styret har vært i dialog med Telenor om telefondekning på Nordåsen. Dette er besluttet gjennomført av Telenor i 2019!

Fokuspunkter for styret i neste periode:
· Etablere roller i nytt styre.
· Videreutvikle og igangsette punkter i strategiplanen.  Ferdigstille plan for sportslig aktivitet, anlegg og arrangement. 
· Gjennomføre prosjekter som vedtas på årsmøtet.
 

Maura april 2019 

Kjartan Roland
styrets leder  

